**LĒMUMS**

LIEPĀJĀ

|  |  |
| --- | --- |
| 2020.gada 17.decembrī |  Nr.690/19(prot. Nr.19, 60.§) |

Par dzīvokļa īpašuma Pīlādžu ielā 33-5

atkārtotu izsoli

Lai apstiprinātu otrās elektroniskās izsoles noteikumus, tostarp izsoles sākumcenu, atsavināšanai nodotajam dzīvoklim, kura pirmā elektroniskā izsole ir bijusi nesekmīga, jo izsoles uzvarētājs noteiktajā laikā nesamaksāja nosolīto cenu, kā arī pārējie izsoles dalībnieki, kuri nosolīja nākamo augstāko cenu, no pirkuma atteicās, pamatojoties uz likuma "Par valsts un pašvaldību dzīvojamo māju privatizāciju" pārejas noteikumu 30.punktu, Publiskas personas mantas atsavināšanas likuma 3.panta pirmās daļas 1.punktu un 3.panta otro daļu, 4.panta pirmo un otro daļu, 5.panta pirmo un piekto daļu, 29.1 pantu, 31.panta pirmo daļu, 32.panta pirmās daļas 1.punktu, 34.pantu un 36.panta pirmo daļu, likuma "Par pašvaldībām" 21.panta pirmās daļas 17.punktu, Liepājas pilsētas domes 2007.gada 13.aprīļa nolikumu Nr.22 "LIEPĀJAS PILSĒTAS PAŠVALDĪBAS DZĪVOKĻA ĪPAŠUMU ATSAVINĀŠANAS NOLIKUMS", 2020.gada 23.janvāra lēmumu Nr.18/2 "Par neizīrētu dzīvokļu atsavināšanu" un 2020.gada 23.jūlija lēmumu Nr.405/11 "Par dzīvokļa īpašuma Pīlādžu ielā 33-5 izsoli", izskatot Liepājas pilsētas Dzīvojamo māju privatizācijas komisijas 2020.gada 25.novembra lēmumu (sēdes protokols Nr.36) un Liepājas pilsētas domes pastāvīgās Finanšu komitejas 2020.gada 10.decembra lēmumu (sēdes protokols Nr.12), LIEPĀJAS PILSĒTAS DOME

N O L E M J :

1. Atzīt Liepājas pilsētas pašvaldībai piederošā dzīvokļa īpašuma Pīlādžu ielā 33-5, Liepājā, kadastra numurs 1700 903 0994, pirmo elektronisko izsoli ar augšupejošu soli par nenotikušu.

2. Apstiprināt dzīvokļa īpašuma Pīlādžu ielā 33-5, Liepājā, otrās elektroniskās izsoles ar augšupejošu soli sākumcenu 2480 EUR (divi tūkstoši četri simti astoņdesmit *euro*), pazeminot nosacīto cenu 3100 EUR (trīs tūkstoši viens simts *euro)* par 20 (divdesmit) procentiem.

3. Apstiprināt lēmuma 1.punktā minētā objekta izsoles noteikumus saskaņā ar pielikumu.

4. Uzdot Liepājas pilsētas pašvaldības iestādei "Nekustamā īpašuma pārvalde" Publiskas personas mantas atsavināšanas likumā noteiktajā kārtībā organizēt lēmuma 1.punktā minētā īpašuma atsavināšanu.

5. Uzdot Liepājas pilsētas Dzīvojamo māju privatizācijas komisijai Publiskas personas mantas atsavināšanas likumā noteiktajā kārtībā apstiprināt izsoles rezultātus un izskatīt sūdzības par izsoles rīkotāja darbībām, ja tādas tiek iesniegtas.

6. Uzdot Liepājas pilsētas pašvaldības iestādei "Nekustamā īpašuma pārvalde" sagatavot lēmuma 1.punktā minētā nekustamā īpašuma pirkuma līgumu.

7. Pilnvarot Liepājas pilsētas pašvaldības izpilddirektoru Liepājas pilsētas pašvaldības vārdā parakstīt lēmuma 1.punktā minētā nekustamā īpašuma pirkuma līgumu.

8. Liepājas pilsētas domes priekšsēdētājam kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Kurzemes rajona tiesai, Izpilddirektora birojam, Finanšu pārvaldei, Dzīvojamo māju privatizācijas komisijai 3 eks., Nekustamā īpašuma pārvaldei 2 eks. (grāmatvedei 1 eks.), SIA "LIEPĀJAS NAMU APSAIMNIEKOTĀJS" |